ලී යෝ-වොන්

ලී යෝ-වොන් (උපත අප්‍රේල් 9, 1980) යුනවෙන් හැඳින්වෙන්නේ දකුණු කොරියානු නිළියකි. ඇය ප්‍රකට වූයේ ඇය විසින් චරිත නිරූපණයෙහි යෙදුණු සොන්දොක් රැජිනගේ චරිතය තේමාකරගත් සුප්‍රකට කාලාන්තර නාට්‍යය හේතුවෙනි.

වෘත්තිය
නිරූපණ තරගයකින් ජය ලබා, පළමු වරට නිරූපිකාවක ලෙස 1997 නොවැම්බරයේ ෆිගාරෝ මෝස්තර සඟරාවේ පෙනී සිටින විට ළී යෝ-වොන් උසස් පාසලේ දෙවන වර්ෂයේ ශිෂ්‍යාවක වූවා ය. මේ හේතුවෙන් ඇයට වෙළඳ දැන්වීම්වල පෙනී සිටීමටත් පසුව, රූපවාහිනී කතාමාලා සහ චිත්‍රපටවල සුළු චරිත නිරූපණයටත් අවස්ථාව හිමි විය. ඇය මුල්වරට මහජනයා විසින් හඳුනාගත්තේ බොක්ස්-ඔෆිස් සාර්ථකත්වයට පත් Attack the Gas Station (1999) නැමැති විකට චිත්‍රපටයෙන් වුව ද, ඇගේ පළමු විශේෂිත චරිත නිරූපණය ලෙස සැලකෙන්නේ මතභේදාත්මක රූපවාහිනී නාට්‍යයක් වූ Blue Mist (2001) කතාමාලාවයි. මෙහි ඇය 40 වියේ පසුවන විවාහක පිරිමියකු සමග පෙමින් බැ‍ඳෙන 20 වියැති තරුණ කාන්තාවකගේ චරිතය නිරූපණය කළා ය.

ඉන් අනතුරුව ඇය රඟපෑ Take Care of My Cat (2001) චිත්‍රපටය විචාරක පැසසුමට ලක්වූ අතර, ඒ වෙනුවෙන් ඇය නවක සම්මාන කිහිපයක් ද දිනා ගත්තා ය. පසුකලෙක 2009දී එලේ කොරියා සඟරාව වෙනුවෙන් පැවැත්වූ සම්මුඛ සාකච්ඡාවක දී ඇය පැවසූයේ මෙම චිත්‍රපටය ඇගේ වඩාත් සිහිකටයුතු කෘතිය බවයි.

නමුත් විශාල-තිරයේ නිර්මාණ කටයුතු කිහිපයකටම ප්‍රධාන චරිත නිරූපණයෙන් දායක වුව ද, ඒවා ප්‍රේක්ෂකයන් සහ විචාරකයන්ගෙන් ධනාත්මක ප්‍රතිචාර නොලද හෙයින් ලී හට මානසිකව සහ කායිකව හිස් බවක් දැනිණි. එනිසා දේමං (සාහිත්‍ය. "මහා අපේක්ෂාව", 2002) නැමැති ඓතිහාසික නාට්‍යයේ කටයුතු අවසන් වීමෙන් පසු ඇය සෑම දෙනාම මවිතයට පත් කරමින් නිවේදනය කළේ තමන් තාවකාලිකව රංගන ක්ෂේත්‍රයෙන් විශ්‍රාම ගන්නා බවයි.

2005දී, ලී නැවත වරක් සාර්ථකව රංගනයට පිවිසියා ය. එහි දී ඇය Fashion 70's නැමැති කාලාන්තර නාට්‍යයේ ප්‍රධාන චරිතයක් නිරූපණය කළා ය. ඇය එය තෝරාගත්තේ රූපවාහිනී අධ්‍යක්ෂක ලී ජේ-ග්‍යු (මින් පෙර දාමෝ රූපවාහිනී කතාමාලාව අධ්‍යක්ෂණය කළ) සමග වැඩ කිරීමට අවශය වූ නිසාත්, එය දර්ශීය ප්‍රේම කථාවක් නොවීමත් සහ ඉන් දිවිය හා රැකියාව ජයගන්නා දිරිය කාන්තාවකගේ චරිතයක් නිරූපණය වීමත් නිසායි. පුසව ඇය When Romance Meets Destiny නම් හාස්‍යෝත්පාදක චිත්‍රපටයේ සහාය චරිතයක් නිරූපණය කළා ය.
2007දී, ලී සුප්‍රකට වෛද්‍ය නාට්‍ය/ප්‍රේම කථාවක් වූ Surgeon Bong Dal-hee කතාමාලාවේ බොං දල්-හී වෛද්‍යවරියගේ චරිතය නිරූපණය කළා ය. නමුත් ඇගේ ඊළඟ කතාමාලාව වූ Bad Love ප්‍රේක්ෂක ප්‍රතිචාර අතින් තරමක් අසාර්ථක විය. අනතුරුව ඇය තරමක් බැරෑරුම් May 18 චිත්‍රපටයට දායක වූවා ය. ග්වංජු සංහාරය තේමා කරගත් මෙම චිත්‍රපටය දකුණු කොරියාවේ වැඩිම ආදායමක් හිමිකරගත් චිත්‍රපට අතුරින් එකක් ලෙස සැලකේ.

ඒකාකාරී චරිත රැසක් නිරූපණයෙන් විඩාපත් වූ ඇය, Queen Seondeok (2009) නැමැති අතිශය ජනප්‍රිය කාලාන්තර නාට්‍යයේ සිල්ලාහි සොන්දොක් රැජිනගේ චරිතය නිරූපණය කළා ය‍. අනතුරුව ඇය රඟපෑ ෆැන්ටසි උද්වේග නාට්‍යයක් වූ 49 Days (2011) කතාමාලාවේ ඇය ආවේශ වූ කාන්තාවක ලෙස ද්විත්ව රංගනයක නියැළුණා ය. මෙය ද ප්‍රේක්ෂකයන් ඇද බැඳ තබාගැනීමට සමත් විය. ඉන් අනතුරුව ඇය ජොසොන් යුගයේ රාජකීය වෙදැදුරු බවට පත් පශු වෛද්‍යවරයකු පිළිබඳ කියැවෙන Horse Doctor (2012) කතාමාලාවේත්, චේබොල්හි බල අරගලයක් පිළිබඳ දිග හැරෙන Empire of Gold (2013) කතාමාලාවේත් චරිත නිරූපණය කළා ය.

සුවිසල් තිරය තුළ, ජොං ජේ-ඉයුන් නැමැති අධ්‍යක්ෂකවරිය සමග Take Care of My Cat චිත්‍රපටයේ කටයුතු කිරීමෙන් පසු, තවත් අධ්‍යක්ෂිකාවක සමග කටයුතු කිරීමට අවශ්‍ය බව ඇය පවසා සිටියා ය. මේ නිසා, ඇය ඇනා ලීගේ ප්‍රේමනීය අද්භූත කථාවක් වූ The Recipe (2010) චිත්‍රපටය සහ බං යුයි-ජින්ගේ ත්‍රාසජනක Perfect Number (2012) සඳහා දායක වූවා ය. රූපවාහිනී මිශ්‍ර සටන් කලා වැඩසටහනකට සහභාගී වන මැදි වියේ මිනිසුන් පිරිසක් පිළිබඳ කියැවෙන කං වූ-සුක්ගේ Fists of Legend (2013) චිත්‍රපටයේ එකම ප්‍රධාන කාන්තා චරිතය වූයේ ඇයයි.

2016දී, ලී පුංචි තිරය වෙත සිය පුනරාගමනය සනිටුහන් කරමින් උපහාසාත්මක, ප්‍රේමනීය කතාමාලාවක් වූ Ms. Temper and Nam Jung-Gi සඳහා සිය දායකත්වය සැපයූවා ය. මෙහි ඇය විසින් නිරූපණය කළ කෝපාවිෂ්ඨ ව්‍යාපාරික කාන්තාකගේ චරිතය විචාරක පැසසුමට ලක් විය. අනතුරුව ඇය Youngest නැමැති චිත්‍රපටයකට දායක වූවා ය. මෙහි ඇය සොහොයුරු සොහොයුරියන් සතර දෙනකුගෙන් යුත් පවුල වැඩිමල් වාර්තාකාරිණියකගේ චරිතය නිරූපණය කළා ය. මීට අමතරව ලී MBC නාළිකාවේ නාට්‍යයක් වන Night Light කතාමාලාවේ ජින් ගූ සහ UEE සමග ප්‍රධාන චරිත නිරූපණයෙන් දායක වූවා ය.

පෞද්ගලික දිවිය
2003 ජනවාරි 10 දින ලී ව්‍යාපාරිකයකු සහ වෘත්තීය ගොල්ෆ් ක්‍රීඩකයකු වූ පාක් ජින්-වූ සමග විවාහ වූවා ය. මෙම යුවළට දියණියන් දෙදෙනකු සහ එක් පුත්‍රයකු සිටියි. (2003 දෙසැම්බර්, 2014 මැයි සහ 2015 මැයි මස උපන්).

නිර්මාණ දායකත්වයන්

චිත්‍රපට
වර්ෂය තේමාව චරිතය 1998  Scent of a Man  ලාබාල යුන්-හ්යේ 1999  Attack the Gas Station  ගල්-චි 2001  Take Care of My Cat  ෂින් හ්යේ-ජූ 2002  A.F.R.I.K.A.  ලී ජි-වොන් Surprise Party  වං හා-යොං 2005  When Romance Meets Destiny  ගෝ යුන්-ක්‍යුං 2007  May 18  පාක් ෂින්-ඒ 2010  ද රෙසිපි  ජං හ්යේ-ජින් 2012  Perfect Number බෙක් හ්වා-සුන් 2013  Fists of Legend  හොං ග්‍යු-මින් 2016  The Youngest  ඕ සූ-ක්‍යුං

රූපවාහිනී කතාමාලා
වර්ෂය තේමාව චරිතය ජාලය 1998  I Hate You, But It's Fine  ලී බිට්-නා  SBS 1999  March  ජුං යෝ-වොන්  SBS School 2  කිම් යොන්-ජින්  KBS2 2000  Tough Guy's Love  හෝ ජි-හ්යේ  KBS2 2001  Blue Mist  ලී ෂින්-වූ  KBS2 Pure Heart  හන් සේ-ජින්/කං හ්‍යුන්-ජූ  KBS2 2002  The Great Ambition  යූන් යෝ-ජින්  SBS 2005  Fashion 70's  හන් දෝ-මි  SBS 2007  Surgeon Bong Dal-hee  බොං දල්-හී  SBS Bad Love  නා ඉන්-ජුං  KBS2 2009  ක්වීන් සොන්දොක් දියොක්මාන් කුමරිය/සොන්දොක් රැජින  MBC 2011  49 Days  සොං යි-ක්‍යුං  SBS 2012  හෝර්ස් ඩොක්ටර්  කං ජි-න්‍යොං  MBC 2013  Empire of Gold  චෝයි සෝ-යූන්  SBS 2016  Ms. Temper and Nam Jung-Gi  ඔක් දා-ජුං  JTBC Night Light  සෝ යි-ක්‍යුං  MBC

සංගීත වීඩියෝ
වර්ෂය ගීත තේමාව ශිල්පියා 1998  "Please Baby Don't Cry"  ඩීප් "WAYO!WAYO!"  O.P.P.A 1999  "Will You Forgive Me"   A4 "To Her Lover"   K2 2000  "I Love You"  පොසිෂන් 2001  "I Wish You Happiness (Joy Project - 1 Year of Love)"   WHY 2002  "울고 싶어지는 오후"  ජි සෝ-ර්යොන් 2006  "Liquor"   විබේ 2007  "Ice Doll"   සී යා "Love's Greeting"  2009  "I'm Terrible in Love"   ෂින් ස්‍යුං-හුන් 2012  "Love Is All the Same"   යැංපා

ඩිස්කෝ සංගීත නාමාවලිය
වර්ෂයගීත තේමාවසටහන් 2009  "Bidam (A Sad Story)"   Queen Seondeok කතාමාලාවේ විශේෂ OST 2 කොටසේ එන පටයකි.

සම්මාන සහ නිර්දේශ
වර්ෂයසම්මානයප්‍රවර්ගයනිර්දේශිත කෘතියප්‍රතිඵලය 2001 බ්ලූ ඩ්‍රැගන් චිත්‍රපට සම්මාන හොඳම නවක නිළිය Take Care of My Cat  චුන්සා චිත්‍රපට කලා සම්මාන හොඳම නිළිය  ඩිරෙක්ටර්'ස් කට් අවෝඩ්ස් හොඳම නවක නිළිය  KBS නාට්‍ය සම්මාන ජනප්‍රියතා සම්මානය Blue Mist  2002 බෙක්සං කලා සම්මාන හොඳම නවක නිළිය Take Care of My Cat  SBS නාට්‍ය සම්මාන නවක තරුව සම්මානය The Great Ambition  2005  SBS නාට්‍ය සම්මාන ඉහළම තරු 10 Fashion 70's  විශිෂ්ට සම්මානය, විශේෂ සැලසුම් නාට්‍යයක නිළිය  2007 බ්ලූ ඩ්‍රැගන් චිත්‍රපට සම්මාන හොඳම නිළිය May 18  SBS නාට්‍ය සම්මාන හොඳම යුවළ සම්මානය (ලී බොම්-සූ සමග) Surgeon Bong Dal-hee  නෙටිසන් ජනප්‍රියතා සම්මාන  ඉහළම තරු 10  විශිෂ්ටතම සම්මානය, නිළිය  KBS නාට්‍ය සම්මාන විශිෂ්ටතම සම්මානය, නිළිය Bad Love  2009 ග්‍රිමේ සම්මාන හොඳම නිළිය Queen Seondeok  කොරියා දෘශ්‍ය කලා උළෙල රුහුරු සම්මානය  MBC නාට්‍ය සම්මාන හොඳම යුවළ සම්මානය (කිම් නම්-ගිල් සමග)  විශිෂ්ටතම සම්මානය, නිළිය  2010 ආසියා නිරූපණය උළෙල සම්මාන ආසියානු නාට්‍ය වෙනුවෙන් විශේෂ සම්මානය  2011  සෝල් අන්තර්ජාතික නාට්‍ය සම්මාන කැපීපෙනෙන කොරියානු නිළිය 49 Days  SBS නාට්‍ය සම්මාන ඉහළම තරු 10   නිෂ්පාදකයන්ගේ සම්මානය, නිළිය   විශිෂ්ටතම සම්මානය, විශේෂ නාට්‍යයක නිළිය  2012 MBC නාට්‍ය සම්මාන විශිෂ්ටතම සම්මානය, විශේෂ ව්‍යාපෘති නාට්‍යයක නිළිය Horse Doctor  2013 කොරියා නාට්‍ය සම්මාන විශිෂ්ටතම සම්මානය, නිළිය Empire of Gold  SBS නාට්‍ය සම්මාන ඉහළම තරු 10  විශිෂ්ටතම සම්මානය, විශේෂ නාට්‍යයක නිළිය 

ආශ්‍රේයයන්

බාහිර සබැඳි

 ලී යෝ-වොන්  සඳහා මැනේජ්මන්ට් කූ හි ඇති ගිණුම 
 ලී යෝ-වොන් ෆැන් කැෆේ සඳහා දාඋම් 
 ලී යෝ-වොන්ට කොරියන් මූවී ඩේටාබේස්හි ඇති ගිණුම
 ලී යෝ-වොන් සඳහා ඉන්ටර්නෙට් මූවී ඩේටාබේස්හි ඇති ගිණුම
 ලී යෝ-වොන් සඳහා හන්සිනෙමාහි ඇති ගිණුම

Category:දකුණු කොරියානු නිළියන්
Category:දකුණු කොරියානු චිත්‍රපට නිළියන්
Category:දකුණු කොරියානු රූපවාහිනී නිළියන්
Category:දකුණු කොරියානු නිරූපිකාවන්
Category:දකුණු කොරියානු රෝමානු කතෝලිකයින්
Category:දන්කූක් විශ්වවිද්‍යාලයේ උපාධිධාරීන්
Category:ග්යොංගි පළාතේ පුද්ගලයින්
Category:1980 උපත්
Category:ජීවත්වන්නෝ
Category:රනිං මෑන් (රූපවාහිනී කතාමාලාව) අපේක්ෂකයින්